मोहम्मद-रेज़ा शजरियन

मोहम्मद-रज़ा शज़ेरियन (फ़ारसी: محمدرضا شجريان; फ़ारसी उच्चारण: [mohæmːæd ɾeˈzɒː ʃædʒæɾiˈɒːn], 23 सितंबर 1940 - 8 अक्टूबर 2020) एक ईरानी गायक और फ़ारसी शास्त्रीय संगीत के  उस्ताद थे। वे फ़ारसी सुलेख और मानवीय गतिविधियों में अपने कौशल के लिए भी जाने जाते थे।

आरंभिक जीवन
वर्ष 1962 में जब शजरियन 21 साल के थे तब उन्होंने शिक्षिका फ़रखोनदेह गोलाफ़शान से शादी की। उनका एक बेटा होमायून और तीन बेटियाँ, फ़रज़ानेह (a.k.a. रहेलेह), मोजगन और अफसानेह थीं। अफ़सानेह ने परविज़ मेश्काटियन से शादी की। 1993 में शजरियन और गोलाफशां का तलाक हो गया।

गायिकी
शजरियन ने अपनी गायिकी की शुरुआत वर्ष 1959 में रेडियो खुरासान से की थी। वे 1960 के दशक में अपनी विशिष्ट गायन शैली के साथ प्रमुखता से उभरे। उनके मुख्य शिक्षक अहमद इबादी, एस्माईल मेहरताश, अब्दुल्ला दावामी और नूर-अली बोरौमंद थे। उन्होंने पिछली पीढ़ियों के गायकों की गायन शैली भी सीखी, जिनमें रेजा घोली मिर्जा ज़ेली, फ़रीबोरज़ मनौचेहरी, ग़मर मोलौक वज़ीरी, एघबल अजार और ताज इस्फ़हानी शामिल हैं।

शजरियन ने परविज़ मेश्काटियन, मोहम्मद रज़ा लोटफ़ी, होसैन अलीज़ादेह, फ़रामरज़ पेवर, दारियुश पिरनियाकन और सोहराब पौर्नज़ेरी जैसे संगीतकारों के साथ काम किया था। उन्हें चुनौतीपूर्ण पारंपरिक दस्तगाह शैली में एक कुशल गायक के रूप में जाना जाता था।

पुरस्कार
वर्ष 1999 में फ्रांस में यूनेस्को ने उन्हें पिकासो पुरस्कार और 2006 में यूनेस्को मोजार्ट मेडल प्रदान किया। 2017 में, लॉस एंजिल्स टाइम्स ने उन्हें "फ़ारसी शास्त्रीय संगीत का सबसे महान जीवित उस्ताद" के रूप में उद्धृत किया।
 एनआईआरटी गोल्डन कप (1977)
 गोल्डन पिकासो मेडल (1999)
 नुशिन मेडल (2008)

इन्हें भी देखें
 गूगूश
 अली अकबर दहखुदा 
 अली क़ुदसी 
 ताहिरा सफ़रज़ादेह

सन्दर्भ

बाहरी कड़ियाँ

श्रेणी:ईरान के लोग
श्रेणी:ईरानी गायक
श्रेणी:संगीतकार
श्रेणी:गीतकार